ഉത്തരവ് പരിഗണിക്കാതെ അറസ്റ്റിനു ശ്രമം: അന്വേഷണം നടത്തണമെന്ന് ഹൈക്കോടതി കൊച്ചി: വിമുക്തഭടനെയും മക്കളെയും അറസ്റ്റ് ചെയ്യരുതെന്ന സിംഗിള് ബെഞ്ചിന്റെ ഉത്തരവുണ്ടായിട്ടും എഴുകോണ് സിഐയുടെ നേതൃത്വത്തില് പോലീസ് അറസ്റ്റ് ചെയ്യാന് ശ്രമിച്ചെന്നും വീടു കയറി ആക്രമിച്ചെന്നുമുള്ള പരാതിയില് അന്വേഷണം നടത്തണമെന്ന് ഹൈക്കോടതി. കൊല്ലം റൂറല് എസ്പിയോട് അന്വേഷണം നടത്തി റിപ്പോര്ട്ട് നല്കാനാണ് ഹൈക്കോടതി ഉത്തരവിട്ടിരിക്കുന്നത്. എഴുകോണ് സ്വദേശിയായ ഉദയകുമാര്, ഭാര്യ സിനി, മക്കളായ സാവന്ത്, സഞ്ജയ് എന്നിവര് നല്കിയ ഹര്ജിയില് ജസ്റ്റീസ് ദേവന് രാമചന്ദ്രന്റേതാണ് ഉത്തരവ്. ഈ മാസം 27നു കേസ് വീണ്ടും പരിഗണിക്കുമ്ബോള് റിപ്പോര്ട്ട് നല്കാനാണ് ഹൈക്കോടതിയുടെ നിര്ദേശം.